de floribus in statu fossili commentatio. 555 



illo inde tempore nemo fere iterum eam in medium prof erre auderet T ). 

 Inprimis vero a Scheuchzero nova scientiae conditio nascitur. 

 Omnis terrae mutationis fontem in diluviis quaerens,- illi diluvianae 

 catastrophae, quae secundum scripta sacra maxima fuit omnium, quas 

 unquam terra experta est, certe nimium attribuit. Quod facile conce- 

 des, si legeris, eum e plantarum fossilium qualitate ipsa de mense, quo 

 illa strages edita sit (Noachum ab uno Maio ad alterum [igitur per an- 

 num] in Arca moratum fuisse) coniecturam fecisse 2 ). 



Vegetabilia, vel vegetabilium aemulas imagines, secundum earum 

 aetatem in tres divisitpartes: in plantas vel herbas antediluvianas, 

 quae ante diluvium exstitere, diluvianas, in ipso diluvio vel occasio- 

 ne eius, eo tempore, quo strata fuere formata et consolidata, effigiatas 

 (quo oriuntur Dendritae eisque affines), et tandem in postdiluvia- 

 nas, post inundationem illam fatalem lapidibus impressas, inque iis 

 sepultas, quo referenda sunt folia tophis impressa, quae adhuc quoti- 

 die generantur. 



Eximium Sch euchzeri in terrae regionibus describendis exem- 

 plum permulti naturae scrutatores secuti sunt, ita ut brevi post nume- 

 rosi libri, vulgo Oryctographiae vel Lithographiae inscripti, in quibus 

 res omnes tractabantur fossiles, in lucem ederentur. Inter quos in- 

 primis Silesia subterranea, a Volkmanno typis tradita, ob elegantis- 



x ) Agmen eorum, qui in hunc inciderunt errorem, claudit, ni fallor, isle infelicissimus Berin- 

 gerus, Professor Wirceburgensis, qui in opcre singulari magnoque sumtu edito (Lilhographia 

 Wirceburgensis 1726. fol. c. tab.XXI.) plura corpora arle quadam facta describit, ludenti- 

 que naturae atlribuit, quibus ipse a malae frugis hominibus turpiter delusus erat. Quod cum 

 post librum editum cognovisset demum, prae aegritudine animi in morbum lethalem incidit. 



2 ) Invenit nempe Schislum, in quo spicae Hordei similis figura expressa erat (testem, uti ait, uni- 

 versalis inundationis authenticum, imo non historiae duntaxat, sed temporis quoque indicem 

 genuinum), quam pro spica Hordei dimidiae fere maturitalis, qualis hoc in gramine, medio 

 fere Maio conspici solet, habet. Simili modo ex Ljcopodilae cuiusdam specie, quam ad iulos 

 Populi refert, argumentum pro inundatione maiali petil. 



